1945
אירועים

ינואר
2 בינואר – ארצות הברית התירה לתושביה היפנים שהועברו למחנות מעצר לחזור לבתיהם
2 בינואר – מלחמת העולם השנייה: הפצצה כבדה של בעלות הברית על נירנברג
3 בינואר – אדמירל צ'סטר נימיץ מתמנה למפקד הכללי של כוחות צי ארצות הברית באזור אסיה והאוקיינוס השקט כהכנה למתקפה על איוו ג'ימה, אוקינאווה ויפן עצמה
3 בינואר – מלחמת העולם השנייה – מתחילה מתקפת הנגד של האמריקאים בקרב הארדנים
3 בינואר – ראש ממשלת בריטניה, וינסטון צ'רצ'יל, מגיע לביקור בצרפת
5 בינואר – ברית המועצות מכירה בממשלה הפרו-קומוניסטית החדשה של פולין
12 בינואר – מלחמת העולם השנייה: הסובייטים פותחים במבצע ויסלה-אודר שיביא אותם למרחק של כ־50 קילומטרים מברלין
15 בינואר – מלחמת העולם השנייה: מסתיים קרב הארדנים
16 בינואר – אדולף היטלר נכנס לפיהררבונקר, בו התאבד בסיום המלחמה
17 בינואר – מלחמת העולם השנייה: ברית המועצות כובשת את ורשה
17 בינואר – מלחמת העולם השנייה: תחילת הפינוי של מחנה ההשמדה אושוויץ
17 בינואר – ראול ולנברג, חסיד אומות העולם, נראה לאחרונה בבודפשט לפני שנאסר על ידי הסובייטים
18 בינואר – הצבא האדום משחרר את גטו בודפשט
18 בינואר – מלחמת העולם השנייה: נסגר מחנה ההשמדה חלמנו
18 בינואר – תחילת פינוי מחנה הריכוז וההשמדה אושוויץ – 58,000 אסירים נשלחים לצעדת מוות
19 בינואר – מלחמת העולם השנייה: הצבא האדום משחרר את לודז' ואת קרקוב שבפולין ואת קושיצה שבצ'כוסלובקיה
19 בינואר – מלחמת העולם השנייה: המחתרת הפולנית ארמייה קריובה מתפרקת
20 בינואר – מלחמת העולם השנייה: הונגריה חוצה את הקווים ומצטרפת לבעלות הברית
20 בינואר – מלחמת העולם השנייה: הצבא האדום משחרר את מחנה הריכוז פלאשוב, שהיה כבר ריק מאדם
25 בינואר – השואה: מתחילה צעדת המוות ממחנה הריכוז שטוטהוף
27 בינואר – השואה: הצבא האדום משחרר את מחנות ההשמדה אושוויץ ובירקנאו שבפולין מידי הנאצים (במחנות אלה נרצחו בין 1.1 ל-1.5 מיליון איש, רובם יהודים)
30 בינואר – אוניית הנוסעים "וילהלם גוסטלוף" יצאה להפלגה וטובעה מירי של צוללת רוסית, כשעליה למעלה מ-6,000 פליטים גרמנים
פברואר
1 בפברואר – צבא ארצות הברית מגיע לקו זיגפריד
2 בפברואר – קרל פרידריך גרדלר, מראשי קשר העשרים ביולי, מוצא להורג
4 בפברואר – נפתחה ועידת יאלטה
5 בפברואר – צבא ארצות הברית בפיקודו של דאגלס מקארתור משחרר את מנילה מכוחות הכיבוש של האימפריה היפנית
11 בפברואר – ננעלת ועידת יאלטה
13 בפברואר – מלחמת העולם השנייה: הצבא האדום משחרר את בודפשט
13 בפברואר – מלחמת העולם השנייה: הצבא האדום משחרר את מחנה הריכוז גרוס-רוזן. במחנה נותרו באותה עת רק 70 אסירים
13 בפברואר – מלחמת העולם השנייה: תחילת הפצצת דרזדן
15 בפברואר – מלחמת העולם השנייה: סיום הפצצת דרזדן
19 בפברואר – מלחמת העולם השנייה: קרב איוו ג'ימה – כ-30,000 נחתים אמריקאים נוחתים באיוו ג'ימה
21 בפברואר – מלחמת העולם השנייה: מטוסי קמיקזה של צבא יפן מטביעים את הספינה ים ביסמרק (CVE-95) (הצי האמריקני) ופוגעים בנושאת המטוסים סרטוגה (CV-3) (הצי האמריקני)
23 בפברואר – הנפת הדגל באיוו ג'ימה
23 בפברואר – מלחמת העולם השנייה: הצבא האמריקאי משחרר את מנילה
23 בפברואר – מלחמת העולם השנייה: כוחות רוסים ופולנים משחררים את פוזנן
מרץ
2 במרץ – מיכאי הראשון, מלך רומניה נכנע לממשלה הקומוניסטית
2 במרץ – הפצצת העיר דרזדן על ידי חיל האוויר האמריקני
7 במרץ – מלחמת העולם השנייה – ארצות הברית משחררת את קלן
7 במרץ – מלחמת העולם השנייה – הארמייה האמריקאית הראשונה חוצה את נהר הריין
12 במרץ – היינריך הימלר מורה, שלא על דעתו של היטלר, להפסיק את השמדת היהודים
18 במרץ – מלחמת העולם השנייה – 1,250 מפציצים מטילים פצצות על ברלין
19 במרץ – אדולף היטלר מוציא צו המורה להרוס את כל התעשיות, התשתיות הצבאיות, חנויות, תשתיות תחבורה ומתקני תקשורת בגרמניה
22 במרץ – הליגה הערבית נוסדת בקהיר. כוללת את: מצרים, עיראק, לבנון, סעודיה, תימן סוריה ועבר הירדן
22 במרץ – מלחמת העולם השנייה – כוחותיו של פטון חוצים את נהר הריין אל עבר פרנקפורט
22 במרץ – מוצאים להורג בקהיר שני לוחמי הלח"י, עולי הגרדום אליהו בית צורי ואליהו חכים, כשהם שרים את התקווה
26 במרץ – הארמייה השביעית של צבא ארצות הברית חוצה את נהר הריין בוורמס
26 במרץ – הסתיים קרב איוו ג'ימה
27 במרץ – מלחמת העולם השנייה – חיל האוויר האמריקאי מתחיל להטיל מוקשים מסביב לנמלי יפן במטרה למנוע הגעת אספקה לשטחיה
29 במרץ – מלחמת העולם השנייה – הצבא האדום נכנס לאוסטריה
30 במרץ – מלחמת העולם השנייה – הצבא האדום כובש את דנציג
אפריל
1 באפריל – מלחמת העולם השנייה – כוחות הצבא האמריקאי נוחתים באי היפני אוקינאווה
3 באפריל – משה שרת נשא את נאום הדגל הראשון, בפני לוחמי הבריגדה היהודית בחזית האיטלקית במלחמת העולם השנייה
4 באפריל – מחנה הריכוז אוהרדרוף, שהוא חלק ממחנה בוכנוואלד משוחרר. זהו מחנה הריכוז הראשון המשוחרר על ידי כוחות ארצות הברית
4 באפריל – מלחמת העולם השנייה: שחרור הונגריה על ידי הצבא האדום
4 באפריל – מתחילה ההתקוממות הגאורגית בטסל כנגד הנאצים
5 באפריל – המלחמה הקרה – מנהיג יוגוסלביה טיטו, חותם הסכם עם ברית המועצות המאפשר לכוחות ברית המועצות להיכנס לשטח יוגוסלביה
11 באפריל – צבא ארצות הברית משחרר את מחנה הריכוז בוכנוואלד
12 באפריל – נשיא ארצות הברית פרנקלין דלאנו רוזוולט מת, וסגנו הארי טרומן מושבע במקומו
13 באפריל – מלחמת העולם השנייה – הצבא האדום משחרר את וינה
15 באפריל – מלחמת העולם השנייה: מחנה ברגן-בלזן משוחרר על ידי בעלות הברית
16 באפריל – מלחמת העולם השנייה – עת הגיעם לעיר מתחילים כוחות הצבא האדום בקרב על ברלין
17 באפריל – בניטו מוסוליני בורח מסאלו למילאנו
22 באפריל – השואה: כוחות הצבא האדום משחררים את מחנה הריכוז זקסנהאוזן
23 באפריל – מלחמת העולם השנייה – הצבא האדום מגיע לפאתי ברלין
24 באפריל – היינריך הימלר נפגש עם הדיפלומט השוודי פולקה ברנדוט ומציע את כניעת גרמניה הנאצית לארצות הברית ולבריטניה אך לא לברית המועצות. הצעתו נדחתה על ידי מנהיגי בעלות הברית
25 באפריל – מלחמת העולם השנייה: כוחות ברית המועצות וארצות הברית נפגשים על נהר האלבה, ובכך חוצים את גרמניה לשניים
26 באפריל – מלחמת העולם השנייה: קרב באוצן, מתקפת הטנקים האחרונה של גרמניה הנאצית שהצליחה
28 באפריל – בניטו מוסוליני מוצא להורג יחד עם פילגשו
29 באפריל – אדולף היטלר נושא לאישה את אווה בראון בפיהררבונקר וממנה כיורשו את האדמירל קרל דניץ
29 באפריל – מלחמת העולם השנייה: האוגדה ה-45 של הגיס השביעי של צבא ארצות הברית משחררת את מחנה הריכוז דכאו
29 באפריל – הצבא הגרמני באיטליה נכנע לכוחות בעלות הברית
30 באפריל – אדולף היטלר ואשתו אווה בראון מתאבדים בבונקר בברלין
30 באפריל – מליטון כנתריה מניף את דגל הניצחון הרוסי מעל בניין הרייכסטאג
מאי
1 במאי – מלחמת העולם השנייה – שרידי הוורמאכט באיטליה נכנעים לבעלות הברית
2 במאי – כוחות הצבא האדום כובשים את ברלין
3 במאי – השואה – גרמניה הנאצית מעבירה את השליטה על גטו טרזיינשטט לידי הצלב האדום
3 במאי – אלפי אסירי מחנות ריכוז נהרגים בהתקפה שגויה של חיל האוויר המלכותי על האונייה קאפ ארקונה ואוניות אחרות במפרץ ליבק בים הבלטי
5 במאי – מלחמת העולם השנייה: כוחות גרמניה בהולנד ובדנמרק נכנעים
6 במאי – מלחמת העולם השנייה – מתחיל הקרב על פראג
7 במאי – מלחמת העולם השנייה: הצבא הגרמני נכנע ללא תנאי לצבאות בעלות הברית בריימס
8 במאי – כניעת גרמניה הנאצית מעט לפני חצות (לפי זמן מרכז אירופה) מלחמת העולם השנייה: יום הניצחון באירופה – גרמניה הנאצית נכנעת ללא תנאי לבעלות הברית. במוסקבה ובארץ ישראל התאריך היה כבר 9 במאי בו נחגג יום הניצחון
9 במאי – מלחמת העולם השנייה: יום הניצחון בחבר המדינות (יום לאחר יום הניצחון באירופה)
11 במאי – מלחמת העולם השנייה – מסתיים הקרב על פראג, הקרב הגדול האחרון באירופה במהלך המלחמה
16 במאי – מלחמת העולם השנייה: מסתיים קרב מצר מלאקה
20 במאי – מלחמת העולם השנייה: מסתיימת ההתקוממות הגרוזינית בטסל
22 במאי – תימן מצטרפת לליגה הערבית
יוני
15 ביוני – מסתיים ניסוח אמנת האו"ם
20 ביוני – ארצות הברית מאשרת העברת צוות מדעני הטילים שעבדו עבור גרמניה הנאצית בראשות ורנר פון בראון לצבאה
26 ביוני – נחתמת מגילת האומות המאוחדות
יולי
15 ביולי – ניצולי השואה מבוכנוואלד מגיעים לארץ ישראל
16 ביולי – פרויקט מנהטן: העידן האטומי מתחיל עם ניסוי טריניטי, במהלכו ארצות הברית מפוצצת פצצה גרעינית המבוססת על פלוטוניום באתר טריניטי ליד אלמגורדו, ניו מקסיקו
17 ביולי – נפתחת ועידת פוטסדאם בהשתתפות מנהיגי בעלות הברית
26 ביולי – מתפרסמות תוצאות הבחירות הכלליות בבריטניה. מפלגת הלייבור זוכה ב-48% מהקולות וברוב בפרלמנט של 146 מושבים (הרוב הגדול ביותר מאז תום מלחמת העולם השנייה); כל זאת למרות הפופולריות של מנהיג המפלגה השמרנית, וינסטון צ'רצ'יל. קלמנט אטלי נבחר לראש ממשלת בריטניה
27 ביולי – כיבוש אוסטריה על ידי מעצמות הברית (שהחל ב-9 במאי 1945) מסתיים. מוקמת הרפובליקה האוסטרית
28 ביולי – מפציץ של צבא ארצות הברית מתנגש בטעות בקומה ה-79 של בניין אמפייר סטייט. 14 נהרגים ו-26 נפצעים
31 ביולי – פייר לאוואל, המנהיג הנמלט של רפובליקת וישי, נכנע לידי חיילי כוחות מעצמות הברית באוסטריה
אוגוסט
2 באוגוסט – מסתיימת ועידת פוטסדאם
6 באוגוסט – מלחמת העולם השנייה: בשעה 8:16 בבוקר מטילה ארצות הברית את פצצת האטום הראשונה "ילד קטן" על הירושימה שביפן
9 באוגוסט – הצבא האדום מתחיל במבצע סערת אוגוסט נגד יפן
9 באוגוסט – מלחמת העולם השנייה: ארצות הברית מטילה את פצצת הביקוע הגרעיני "איש שמן" על העיר היפנית נגסאקי
15 באוגוסט – האימפריה היפנית נכנעת ומסיימת את מלחמת העולם השנייה
16 באוגוסט – פויי, הקיסר הסיני האחרון, השליט של מנצ'וקו, נתפס על ידי חיילים סובייטים
16 באוגוסט – ניסיון ההתנקשות נעשה על ראש הממשלה של יפן, קנטרו סוזוקי
17 באוגוסט – נשיא אינדונזיה סוקרנו מכריז על עצמאותה של אינדונזיה לאחר שיפן נכנעה לבעלות הברית
19 באוגוסט – הווייט מין בהנהגת הו צ'י מין תופסים את השלטון בהאנוי
27 באוגוסט – חיילי ארצות הברית נוחתים ביפן לאחר כניעתה
30 באוגוסט – שחרור הונג קונג
ספטמבר
2 בספטמבר – וייטנאם מכריזה על עצמאות ומשתחררת מצרפת
2 בספטמבר – מבצע סערת אוגוסט מסתיים בניצחון סובייטי
2 בספטמבר – תום מלחמת העולם השנייה באופן רשמי: הגנרל דאגלס מקארתור והאדמירל צ'סטר נימיץ מקבלים את כניעתה הרשמית של האימפריה היפנית מידי ממורו שיגמיצו על סיפון אוניית המערכה "מיזורי" במפרץ טוקיו
8 בספטמבר – המלחמה הקרה: חיילים אמריקאים תופסים את חלקה הדרומי של קוריאה, בתגובה לפריסת כוחות סובייטים בצפון חצי-האי כחודש לפני-כן
10 בספטמבר – וידקון קוויזלינג נדון למוות בעוון שיתוף פעולה עם הנאצים
15 בספטמבר – בסופת הוריקן בפלורידה ואיי הבהאמה 366 מטוסים ו-25 צפלינים נהרסים
אוקטובר
4 באוקטובר – נוסדה תנועת המרי העברי
15 באוקטובר – פייר לאוואל, ראש ממשלת הבובות של משטר וישי, מוצא להורג על ידי כיתת יורים בצרפת בעוון בגידה
16 באוקטובר – נוסד ארגון המזון והחקלאות של האו"ם
20 באוקטובר – תחילת משפטי נירנברג
21 באוקטובר – נשים מצביעות בבחירות הפרלמנטריות בצרפת בפעם הראשונה
24 באוקטובר – האו"ם (האומות המאוחדות) נוסד באופן רשמי
נובמבר
1 בנובמבר – פוצצו מסילות רכבת ברחבי א"י בליל הרכבות
2 בנובמבר – ליבריה הצטרפה לאו"ם
2 בנובמבר – פרעות קהיר ואלכסנדריה (1945) החלו
2 בנובמבר – קיבוץ משגב עם נוסד
4 בנובמבר – תחילת פרעות טריפולי – המון ערבי פשט על בתי-כנסת ובתי מסחר ברבעים יהודים בטריפולי בירת לוב ובסביבותיה. בפרעות נרצחו 132 יהודים ומאות נפצעו
5 בנובמבר – בטריפולי פרצו פרעות נגד יהודי לוב. 200 איש נהרגו ובהם – 36 ילדים
16 בנובמבר – המלחמה הקרה: ארצות הברית גייסה 88 מדענים גרמניים כדי לסייע בפיתוח טכנולוגיית טילים
20 בנובמבר – משפטי נירנברג נפתחים
25 בנובמבר – המצור על גבעת חיים
29 בנובמבר – הרפובליקה הפדרלית הסוציאליסטית של יוגוסלביה מוקמת
דצמבר
4 בדצמבר – הסנאט האמריקני מאשר את הצטרפותה של ארצות הברית לאו"ם
5 בדצמבר – טיסת אימונים 19 של הצי של ארצות הברית אובדת – ההיעלמות המפורסמת ביותר בתוך "משולש ברמודה"
19 בדצמבר – אוסטריה הופכת לרפובליקה
25 בדצמבר – העפלה, חנה סנש (אוניית מעפילים) נוחתת בחוף נהריה, המעפילים מוחבאים בישובי הסביבה
27 בדצמבר – נוסד הבנק העולמי